Det kommer noen fantastiske gjester til oss i år, både i studio og over internett.

Metal Jesus Rocks Metal Jesus Rocks er kjent for de fleste som en langhåret YouTuber med kjærlighet for spill. Youtube-kanalen hans med samme navn har over 750.000-abbonnenter. Blant de mest populære er "Top 10 Xbox 360 Games - All Time," "Top 10 PlayStation 2 / PS2 Games" og "FOUND: Ultra-Rare Nintendo Prototype N64 Add-On (US Version of 64DD)." Han har også tidligere jobbet for spillselskapet Sierra On-Line. ⌚ Søndag 30. august 18:00

Brenda og John Romero På søndag 30. august får vi besøk av to vaskeekte legender på streamen vår! Brenda og John Romero stikker nemlig innom. 😻 Både Brenda og John har årevis med erfaring fra spillindustrien, han med Doom-, Wolfenstein 3D- og Quake-seriene, hun med Wizardry-serien. Nå lager de spill sammen i Romero Games! Han har også tidligere jobbet for spillselskapet Sierra On-Line. ⌚ Søndag 30. august

Grant Kirkhope Kirkhope er en britisk spillmusiker som har jobbet på spill som Banjo-Kazooie, Donkey Kong 64, GoldenEye 007, og Perfect Dark. Han har blitt nominert til både BAFTA, for musikken til Viva Pinata, og ASCAP for Civilization: Beyond Earth. Han har også stemmen til flere spillkarakterer, blant annet Donkey Kong i Donkey Kong Country, og flere karakterer i Banjo Kazooie. ⌚ Lørdag 29. august 19:00

Howard Scott Warshaw Warshaw står bak et av de mest legendariske spillene i spillhistorien: E.T The Extra Terrestrial. Et spill som gjennom historien har blitt anklaget for kræsjen i spillbransjen tidlig på 80-tallet. Warshaw var ansatt som spillutvikler hos Atari og skapte andre kjente spill som Raiders Of The Lost Ark og Yar's Revenge. Warshaw jobber i dag som psykoterapeut i Silicon Valley. ⌚ Lørdag 29. august 20:00

Nerdelandslaget Andreas Hedemann fra podcasten Nerdelandslaget tar turen innom Retromessa sammen med kona si, Camilla Kierulf Jørgensen. Podcasten har rundet over 60 episoder siden starten i 2019, og har raskt blitt en av de mest populære spillpodcastene i Norge. Hedemann og Jørgensen kommer til studio for å slå av en prat og game med Spelledåsene. ⌚ Lørdag 29. august 14:00

Christopher Robin Omdal fra FlippKlipp Christopher Robin jobber daglig som redaksjonsmedlem i NRK Supers YouTube-tilbud FlippKlipp. Han er kjent for å være en ivrig gamer med et øye for retrospill, og kommer i studio for å spille og prate om spill med Retromessa-crewet. ⌚ Lørdag 29. august 10:30

Spillquiz med Magnus og Jon Cato Den legendariske spillquizzen til Jon Cato Lorentzen og Magnus Tellefsen dukker opp i Retromessa-streamen lørdag kveld. Dette blir en skikkelig feinschmecker-quiz for spillkjennere, så benk deg i sofaen med penn og papir! ⌚ Lørdag 29. august, kveld

Minikonsert med David Wise David Wise står bak musikken til legendariske spill som Donkey Kong Country. På søndag avslutter vi med en minikonsert fra legenden. Dette vil du ikke gå glipp av! ⌚ Søndag 30. august, 20:30

Live Battletoads speedrun med kommentarer fra skaperne David Wise og Kevin Bayliss skapte henholdsvis musikken og grafikken til det første Battletoads spillet. Nå blir de med som kommentatorer på speedrun av selve spillet! Det betyr at vi får en unik mulighet til å få et innblikk i utformingen av et av de mest omdiskuterte NES-spillene. ⌚ Lørdag 29. august, 14:30

The Retro Hour med Dan, Ravi og Joe Retro Hour er en av våre favorittpodcaster, hvor Dan, Ravi og Joe fra Nottingham intervjuer rubbel og bit av historiske personer fra spillbransjen. I fjor hostet de flere av panelene under retrospillmessen, i år er det vi som skal intervjue dem! ⌚ Lørdag 29. august, 14:30

David Brevik Brevik stod bak Blizzard-spillserien Diablo, noen av de mest minneverdige PC-spillene fra 90-tallet. Han er en veteran fra spillbransjen som også har jobbet med spill som NBA Jam og Aero the Acro-Bat. Brevik trakk seg ut av Blizzard etter Diablo-serien og startet spillselskapet Skystone Games i 2020. ⌚ Søndag 30. august, 19:00

The Completionist Jirard Khalil og Jesse Cox Publikumsfavoritt Jirard Khalih, bedre kjent som The Completionist, dukker opp på streamen vår søndag, sammen med kompis og YouTuber Jesse Cox. Khalil har gjestet Retrospillmessen flere ganger tidligere og drar alltid fullt hus på vårt panelrom. Vi gleder oss til et gjensyn med den hardtarbeidende YouTuberen. ⌚ Søndag 30. august, 20:00

Trip Hawkins Hawkins er en av de virkelige legendene innen spillindustrien. Ikke bare grunnla han et av de største spillselskapene i historien Electronic Arts, han skapte også sin egen spillkonsoll 3DO, som riktignok floppet på spektakulært vis. Han dukker også opp i den nye Netflix-serien Highscore. Du finner Trip på hans facebook-side Trip through Silicon Valley, og hans instagram thetriphawkins ⌚ Lørdag 29. august, 12:30